Στέργιος Μπινόπουλος

Ο Στέργιος Μπινόπουλος (1888-1965) του Δημητρίου, ήταν Έλληνας στρατιωτικός και πολιτικός. Διακρίθηκε ως Μακεδονομάχος και αργότερα εξελέγη πέντε φορές βουλευτής.

 Βιογραφικά στοιχεία 
 Πρώτα χρόνια και πολεμική δραστηριότητα 
Γεννήθηκε στο Λέχοβο Φλώρινας το 1888. Ανέπτυξε έντονη πολεμική δραστηριότητα στη Μακεδονία, με σημαντικότερο έργο του την εξόντωση του Ηλία Χατζηγεωργίεφ, προέδρου του Βουλγαρικού Κομιτάτου της Δράμας, τον οποίο δολοφόνησε στην Ξάνθη (1909).Βασ. Πασχαλίδης, Ο Μακεδονικός αγώνας στην περιοχή Δράμας (ανέκδοτη εργασία) Μακεδονομάχοι της Δράμας (1902-1909), 4-3-2011, ανάκτηση 21-1-2018. Στη συνέχεια ο Μπινόπουλος διέφυγε στο Βόλο και έπειτα στην Αθήνα, όπου σπούδασε στη Στρατιωτική Σχολή Ευελπίδων. Το 1940 ήταν φρούραρχος της Κορυτσάς λίγο μετά την απελευθέρωσή της από τις ελληνικές δυνάμεις. Μετά την αποστρατεία του, με τον βαθμό του Συνταγματάρχη, ασχολήθηκε με τα κοινά.

 Πολιτική σταδιοδρομία 
Εξελέγη πρώτα το 1933 και επανεξελέγη το 1936 και το 1946 με το Λαϊκό Κόμμα. Στη συνέχεια ανεξαρτητοποιήθηκε. Επί της πρώτης θητείας του ως βουλευτή, εγκαινιάστηκε η Γεωργική Σχολή στη Φλώρινα.Σπύρος Παπαχαρίσης, Τα εγκαίνια της Γεωργικής Σχολής Φλωρίνης το 1935, florinapast, 21-11-2016, ανάκτηση 21-1-2018.
Ήταν υποψήφιος βουλευτής στις εκλογές του 1950 ως ανεξάρτητος και έγινε βουλευτής την 1η Ιανουαρίου 1951, όταν πέθανε ο βουλευτής Γεώργιος Δεμενόπουλος. Βουλή των Ελλήνων, Μητρώον Γερουσιαστών και Βουλευτών. 1929-1974, Αθήνα 1977, σελ. 62 (αρ. 253). Επανεξελέγη βουλευτής Φλώρινας-Καστοριάς στις εκλογές του 1951 με τον Ελληνικό Συναγερμό.http://neaflorina.blogspot.gr/2015/01/1915.html, Νέα Φλώρινα, 24-1-2015, ανάκτηση 21-1-2018.

Πέθανε σε ηλικία 77 ετών στις 20 Ιουλίου 1965.Αρχείο Δήμου Φλώρινας.

 Εξωτερικοί σύνδεσμοι 
 Φωτογραφία του Μπινόπουλου (σελ. 136) στο   Λεύκωμα των Εκπαιδευτικών Φλωρίνης 1945-47, επιμέλεια Σπύρου Χρ. Παπαχαρίση, ανάκτηση 21-1-2018.

Παραπομπές

Κατηγορία:Βουλευτές Φλώρινας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Μακεδονομάχοι
Κατηγορία:Βουλευτές Φλώρινας - Καστοριάς